Addeen

Addeen ialah sebuah buku tulisan bekas Perdana Menteri Malaysia, Mahathir Mohamad. Buku setebal 514 muka surat ini menghimpunkan surah-surah terpilih daripada Al-Quran beserta terjemahan, renungan dan tadabbur peribadi beliau. Mengangkat tema “Al-Quran Menyatukan Umat Manusia”, buku ini menekankan peranan universal al-Quran dalam membina masyarakat yang adil, penyayang, sederhana dan bertoleransi.

Buku tersebut mengambil masa lima tahun untuk disiapkan dan dilancarkan pada tahun 2025 di Yayasan Kepimpinan Perdana, Putrajaya oleh bekas Menteri di Jabatan Perdana Menteri (Hal Ehwal Agama), Zulkifli Mohamad Al-Bakri. Addeen merupakan antara sumbangan intelektual serta rohaniah Mahathir dalam bidang penulisan.

Pada pelancaran Addeen, Presiden PAS Abdul Hadi Awang memuji Mahathir dengan menyatakan bahawa penulisan itu mampu menyempurnakan tuntutan ad-deen serta merujuk hadis mengenai manfaat ilmu, amal jariah dan doa anak soleh selepas kematian.

Rujukan

Kategori:Buku Mahathir Mohamad